A mimicryről 



Irta A. Aigner Lajos. 

 II. 



Hasonló jelenségeket észlelünk a hernyóknál is, melyek rész- 

 ben szintén nagy mímelő-mesterek hírében állnak. 



Ezek ellenségéi közül bizonyára az ember az, a aki bennük 

 legkevesebb kárt tesz. Sokkalta nagyobb ama hernyók száma, 

 melyeket a gyík és béka s kivált a szorgalmas madárkák fogyasz- 

 tanak el. De legveszedelmesebb és legelkeseredettebb ellenségeiket 

 kétségen kívül az Ichneumonidák és Braconidák megszámlálhatat- 

 lan serege szolgáltatja. Pedig ezek elől hiába rejtőzik a Noctua- 

 hernyó az alom alá, vagy a fakéreg repedései közé, hiába utá- 

 nozza a Geometrida-hernyó a faágacskát, hiába él a Cossida- és 

 Sesiadiernyó mélyen a fakéreg alatt, hiába ölt magára a Psyche- 

 hernyó faházat, mert az Ichneumon halálos biztossággal megta- 

 lálja mindenütt, pedig nem is szemmel keresi, hanem százszorta 

 élesebb szervvel, melyhez foghatóval az ember nem rendelkezik. 



És épen az ember szemét akarnák ezek a hernyók megté- 

 veszteni, melyek jó része éjjel a falevek közt lakmározva, reggel 

 felé aláereszkedik s a fakéreg között rejtőzik ? Alig hihető ! A le- 

 jövetelre bizonyára az indítja a Noctua-hernyókat, hogy először 

 ne érje őket a napsugár, melyet nem tűrnek, másodszor pedig az, 

 hogy a szél az egymáshoz csapódó ágakról le ne sodorja őket. 

 Szeles vagy esős időben pedig el sem hagyják rejteküket és nem 

 táplálkoznak, valamint ho^y ilyenkör más hernyók, pl. a Sphingi- 

 da-hernyók is koplalnak, melyek valami levelén vagy ágacskán 

 csüngve várják az enyhébb idő bekövetkezését. Reggelre a leg- 

 több Noctua-hernyó a nedves alom alatt, vagy a földön keres 

 menedéket ellenségei, de leginkább a napsugár elől. Aránylag igen 

 kevés hernyófaj az, mely a forró napsugarat keresi, vagy legalább 

 nem rettegi s ezek többnyire kártékonyak és épenséggel nem 

 mímelők, pedig épen ezek szorulnának leginkább erre a mester- 

 ségre. 



Bizonyos lepkefajoknak nem rejtőző hernyója, pl. némely 

 Sphingidáé, védő színezetnek épen az ellenkezőjét mutatja s azon- 

 kívül még alakja is nagyon feltűnő. 



Rovartani Lapok 1903. márczius 



